Hotărârea Tribunalului din 24 aprilie 2024 – Hispavima/Comisia
(Cauza T-514/14)1
[„Ajutoare de stat – Ajutor acordat de autoritățile spaniole în favoarea anumitor grupuri de interes economic (GIE) și a investitorilor acestora – Regim fiscal aplicabil anumitor acorduri de leasing financiar pentru achiziționarea de nave (sistem fiscal spaniol în materie de leasing) – Decizie prin care ajutorul este declarat în parte incompatibil cu piața internă și prin care se dispune recuperarea în parte a acestuia – Dispariție parțială a obiectului litigiului – Nepronunțare în parte asupra fondului – Ajutor nou – Încredere legitimă – Recuperare – Clauze contractuale care protejează beneficiarii împotriva recuperării unui ajutor de stat ilegal și incompatibil cu piața internă – Repartizarea competențelor între Comisie și autoritățile naționale”]
Limba de procedură: spaniola
Părți
Reclamantă: Hispavima, SL (Murcia, Spania) (reprezentanți: A. Barba, M. López Ridruejo și A. Picón Franco, avocați)
Pârâtă: Comisia Europeană (reprezentanți: J. Carpi Badía și P. Němečková, agenți, asistați de M. Segura Catalán, avocată)
Obiectul
Prin acțiunea întemeiată pe articolul 263 TFUE, reclamanta solicită anularea Deciziei 2014/200/UE a Comisiei din 17 iulie 2013 privind ajutorul de stat SA.21233 C/11 (ex NN/11, ex CP 137/06) pus în aplicare de Spania – Regim fiscal aplicabil anumitor acorduri de leasing financiar, cunoscut și sub denumirea de sistem fiscal spaniol în materie de leasing (JO 2014, L 114, p. 1).
Dispozitivul
Constată că nu mai este necesar să se pronunțe asupra fondului referitor la articolul 1 din Decizia 2014/200/UE a Comisiei din 17 iulie 2013 privind ajutorul de stat SA.21233 C/11 (ex NN/11, ex CP 137/06) pus în aplicare de Spania – Regim fiscal aplicabil anumitor acorduri de leasing financiar, cunoscut și sub denumirea de sistem fiscal spaniol în materie de leasing, în măsura în care desemnează grupurile de interes economic și investitorii acestora ca fiind singurii beneficiari ai ajutorului menționat în această decizie, precum și la articolul 4 alineatul (1) din decizia menționată, în măsura în care obligă Regatul Spaniei să recupereze întreaga sumă a ajutorului vizat în această decizie de la investitorii grupurilor de interes economic care au beneficiat de acesta.
Respinge acțiunea cu privire la restul motivelor.
Fiecare parte suportă propriile cheltuieli de judecată.
____________
1 JO C 303, 8.9.2014.